Document ID: 32005D0197

KOMISJONI OTSUS,
9. märts 2005,
põllumajanduse statistika täiustamist käsitleva 2005. aasta teostuskava heakskiitmise kohta
(teatavaks tehtud numbri K(2005) 531 all)
(2005/197/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. juuni 1996. aasta otsust 96/411/EÜ ühenduse põllumajandusstatistika täiustamise kohta, (1) eelkõige selle artikli 4 lõiget 1 ja artikli 6 lõiget 2,
ning arvestades järgmist:
(1)
Vastavalt otsusele 96/411/EÜ kehtestab komisjon igal aastal põllumajandusstatistika teostuskava.
(2)
Vastavalt otsusele 96/411/EÜ, osaleb komisjon kulutustes, mida liikmesriigid on teinud riigisiseste põllumajandusstatistika süsteemide kohandamiseks, või kulutustes, mis on vajalikud teostuskavas sisalduvate uute või kasvavate vajadustega seotud ettevalmistustööks.
(3)
Ühenduse asjakohase poliitika elluviimiseks on oluline tõhustada teavet põllumajandusettevõtete struktuuri kohta.
(4)
Põllumajandusstatistika süsteemi tuleb tugevdada ja jätkata tööd, mida toetati varasemate teostuskavade kaudu. Seekord on aastase teostuskava põhivaldkonnaks majandite statistilised registrid, mis on kõikide põllumajandusvaatluste eelduseks ning valmistavad enamikule liikmesriikidele tõsiseid probleeme.
(5)
Käesoleva otsusega ettenähtud meetmed on kooskõlas alalise põllumajandusstatistika komitee arvamusega,
ON VASTU VÕTNUD KÄESOLEVA OTSUSE:
Artikkel 1
Kiidetakse heaks lisas esitatud 2005. aasta põllumajandusstatistika tõhustamise teostuskava (TAPAS 2005).
Artikkel 2
Käesolev otsus on adresseeritud liikmesriikidele.
Brüssel, 9. märts 2005

Labels: 15
19
6